Микеланджело Буонароти
Тъй както с дялането се възправя…

Превод от италиански: Драгомир Петров, 1970

chitanka.info

Тъй както с дялането се възправя…[0]

Тъй както с дялането се възправя

от камъка корав една

осанка жива, о, жена,

с отломките отнети му растяща;

така творбата хубава стаява

душа тревожна и трептяща

под булото на грубата си плът,

под своята кора дебелоствола.

Ти само можеш да свалиш

от недодяланата гръд

онуй, което не е нейна воля.

[0] В този мадригал поетът повтаря по-ясно, макар и по-малко изразително сравнението, върху което е изграден предишният сонет: тъй както бог разполага в камъка фигурата, която майсторът трябва да извлече, така несъвършената повърхност на тялото скрива съвършенството на душата. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.